CELEX: 62021TN0606
Language: lt
Date: 2021-09-20 00:00:00
Title: Byla T-606/21: 2021 m. rugsėjo 20 d. pareikštas ieškinys byloje TestBioTech / Komisija

2021 11 22   
            
            
               LT
            
            
               Europos Sąjungos oficialusis leidinys
            
            
               C 471/53
            
         
      2021 m. rugsėjo 20 d. pareikštas ieškinys byloje TestBioTech / Komisija
      
      (Byla T-606/21)
      (2021/C 471/75)
      Proceso kalba: anglų
      
         Šalys
      
      
         Ieškovė: TestBioTech eV (Miunchenas, Vokietija), atstovaujama lawyer K. Smith
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. liepos 8 d. atsakovės sprendimą, kuriuo atsisakyta atšaukti arba pakeisti atsakovės įgyvendinimo sprendimą (ES) 2021/66 (1), kuriuo Monsanto Europe SA pagal Reglamentą Nr. 1829/2003 (2) buvo leista pateikti Europos Sąjungos rinkai produktus, kurių sudėtyje yra genetiškai modifikuotų sojų MON 87751 × MON 87701 × MON 87708 × MON 89788, ir jų subderinius,
               
            
                  —
               
               
                  nurodyti bet kokią kitą priemonę, kuri laikoma tinkama, ir
               
            
                  —
               
               
                  nurodyti atsakovei padengti bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė akivaizdžią vertinimo klaidą, kai neatsižvelgė ar tinkamai neatsižvelgė į galimą genų sankaupų poveikį genų ekspresijai esant herbicidų naudojimui ir (arba) nereikalavo tinkamo pakartotinio ir (arba) gausaus dviejų herbicidų, kuriems modifikuotos sojų pupelės yra atsparios, naudojimo įvertinimo tikrosiomis sąlygomis.
               
            
                  2.
               
               
                  Antrasis ieškinio pagrindas grindžiamas tuo, kad atsakovė padarė akivaizdžią vertinimo klaidą, kai neatsižvelgė ar tinkamai neatsižvelgė į galimą modifikuotų sojų pupelių toksiškumą, imunogeniškumą ir (arba) alergiškumą, atsirandančius dėl i) sinergetinio baltymų, kuriuos jis yra genetiškai modifikuotas išreikšti, ii) sojų pupelėse natūraliai pasitaikančių proteazės inhibitorių, iii) herbicidų ir (arba) herbicidų likučių derliuje poveikio ir (arba) nereikalavo atlikti gyvulių šėrimo pašaru bandymų.
               
            
         (1)  OL L 26, 2021, p. 44.
      
         (2)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003, p. 1; 2004 m. specialusis leidimas lietuvių k., 13 sk., 32 t., p. 432).